SABUY บวก 3% ลุ้นรายได้ปีนี้หมื่นล้าน-ปิดดีล M&A เพิ่ม
SABUY วิ่ง 3% เก็งรายได้ปี 66 หมื่นล้าน เดินหน้าขยายลงทุนต่อเนื่อง ปิดดีล M&A เพิ่ม ฐานะการเงินแกร่ง
SABUY วิ่ง 3% เก็งรายได้ปี 66 หมื่นล้าน เดินหน้าขยายลงทุนต่อเนื่อง ปิดดีล M&A เพิ่ม ฐานะการเงินแกร่ง
6 ก.พ. 2566

ผู้สื่อข่าวรายงานว่า วันนี้ (6 ก.พ.66) ราคาหุ้น บริษัท สบาย เทคโนโลยี จำกัด (มหาชน) หรือ SABUY ณ เวลา 10:54 น. อยู่ที่ระดับ 13.30 บาท บวก 0.40 บาท หรือ 3.10% สูงสุดที่ระดับ 13.40 บาท ต่ำสุดที่ระดับ 12.90 บาท ด้วยมูลค่าการซื้อขาย 167.76 ล้านบาท

โดยก่อนหน้านี้ นายชูเกียรติ รุจนพรพจี ประธานเจ้าหน้าที่บริหาร SABUY เปิดเผยกับ “ข่าวหุ้นธุรกิจ” ว่า บริษัทคาดจะมีรายได้ปี 66 ที่ 10,000 ล้านบาท จากปี 65 คาดจะมีรายได้กว่า 5,000 ล้านบาท สำหรับในปี 66 กลุ่ม SABUY จะมีการขยายลงทุนอย่างต่อเนื่อง ทั้งการเข้าซื้อกิจการ หรือเพิ่มสัดส่วนเงินลงทุนที่มีอยู่แล้ว อีกทั้งบริษัทมีสภาพคล่องเพียงพอต่อการขยายการลงทุนที่จะเกิดขึ้นในอนาคต